
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Esitatud dokumentides ehitusseaduse §24 toodud ehitusloa väljastamise keeldumise põhjused puuduvad. Seega, ehitusloa väljastamiseks takistusi ei ole ning ehitistele võib väljastada ehitusload.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Vana-Joala tee 4 kinnistul asuva 330 kV õhuliini masti asendamiseks;
3.2. Hariduse tn 22 naturaalmuruga jalgpalliväljaku, tribüünide, tenniseväljakute ning sõidutee ehitamiseks;
3.3. Karja tn 6c hoone ruumide rekonstrueerimiseks haiglavälise arstiabi osutamiseks;
3.4. Tallinna mnt 38 korterelamu fassaadide osaliseks rekonstrueerimiseks;
3.5. Vitamiini tn 9 aiamaja püstitamiseks;

3.6. Igor Grafovi tn 9 korteri nr 17 rekonstrueerimiseks;

3.7. Võidu pr 15 mitteeluruumi M6 ühendamiseks mitteeluruumiga M5 ja rekonstrueerimiseks tööstuskaupade kaupluseks.
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

